b'\n_START_ARTICLE_\nSacco of Norway\n_START_PARAGRAPH_\nSacco of Norway er en norsk m\xc3\xb8belprodusent som produserer saccosekker, firmaet holder til i Innvik i Stryn kommune.\n_START_SECTION_\nHistorikk\n_START_PARAGRAPH_\nSelskapet ble opprettet i 2008 og kj\xc3\xb8pte merkerettighetene til SACCO\xc2\xae fra Ekornes. Omsetningen av saccosekker utgjorde i underkant av 10 millioner kroner da Ekornes ga opp produksjonen, grunnlaget for salget var frigj\xc3\xb8ring av produksjonskapasitet ved fabrikken Ekornes Fetsund AS, hvor Ekornes produserer Svanemadrassen._NEWLINE_Sacco of Norway hadde som m\xc3\xa5lsetning \xc3\xa5 produsere 10\xc2\xa0000 saccosekker il\xc3\xb8pet av 2008, de klarte \xc3\xa5 produsere 11\xc2\xa0000 enheter. Den videre m\xc3\xa5lsetningen ble \xc3\xa5 tredoble produksjonen de neste tre \xc3\xa5rene. Da selskapet ble etablert var m\xc3\xa5lsetningen satt til produksjon av 30\xc2\xa0000 - 50\xc2\xa0000 saccosekker innen \xc3\xa5r 2010.\n_START_SECTION_\nDistribusjon\n_START_PARAGRAPH_\nSelskapet har utvidet forhandlernettet etter etableringen, da Ekornes produserte Sacco ble den solgt gjennom deres forhandlernett. Dette utgjorde m\xc3\xb8belkjedene M\xc3\xb8belringen og Living, i tillegg til en del frittst\xc3\xa5ende m\xc3\xb8belhandlere. Sacco of Norway har i tillegg etablert samarbeid med kjedene Fagm\xc3\xb8bler og A-m\xc3\xb8bler. Saccosekken produsert i Innvik blir ogs\xc3\xa5 eksportert til resten av norden.'